ເດັກຍິງ ທີ່ເຊື່ອກັນວ່າ ຕາຍແລ້ວ ຍ້ອນຖືກ ຄື້ນຟອງສຸນາມິ ພັດໄປ ໃນປີ 2004 ຍັງມີຊີວິດຢູ່
ນາງ Raudhatul Jannah ໄວ 4 ຂວບ ທີ່ຖືກຄື້ນຟອງສຸນາມິ ພັດໄປ ໄດ້ຖືກຊາວປະໂມງຄົນນຶ່ງ ຊ່ວຍຊີວິດ ແລະລ້ຽງໄວ້ ຢູ່ໃນອີກບ້ານນຶ່ງ.
ເດັກຍິງອິນໂດເນເຊຍຄົນນຶ່ງ ທີ່ເຊື່ອກັນວ່າ ຖືກຄື້ນຟອງສຸນາມິພັດ ໄປໃນປີ 2004 ໄດ້ຖືກພົບເຫັນຍັງມີຊີວິດຢູ່ຢ່າງປອດໄພ ແລະໄດ້ ທ້ອນໂຮມກັບຄອບຄົວຂອງນາງແລ້ວ ຊຶ່ງເວລານີ້ ມີອາຍຸ 14 ປີ ໄດ້ມີຄົນເຫັນນາງ Raudhatul Jannah ໄວ 4 ຂວບ ແລະອ້າຍ ຂອງລາວ ໄວ 7 ຂວບ ຄັ້ງຫຼ້າສຸດ ເວລາຄື້ນຟອງຍັກສຸນາມິພັດ ບ້ານເຮືອນຂອງເຂົາເຈົ້າໄປ ໃນແຂວງ Aceh ຕາເວັນຕົກ ເມື່ອ ວັນທີ 26 ທັນວາ ປີ 2004 ເປັນທີ່ເຊື່ອກັນວ່າ ນາງໄດ້ເສຍຊີວິດໄປແລ້ວ ຈົນມາຮອດເດືອນ ມິຖຸນາຜ່ານມາ ລຸງຂອງລາວໄດ້ເຫັນເດັກຍິງຄົນນຶ່ງ ທີ່ເບິ່ງຄືກັນ ກັບນາງ Jannah ແທ້ໆນັ້ນ ຢູ່ໃນໝູ່ບ້ານນຶ່ງອີກ ລູງຂອງລາວໄດ້ໄປສອບຖາມເບິ່ງ ກໍໄດ້ຮູ້ຈັກວ່າ ຊາວປະມົງຄົນນຶ່ງໄດ້ຊ່ອຍຊີວິດເດັກຍິງ ຄົນນີ້ ຂຶ້ນມາຈາກທະເລ ແລະໄດ້ເອົານາງໄປໃຫ້ແມ່ຂອງລາວລ້ຽງ ສ່ວນອ້າຍຂອງນາງ Jannah ທີ່ຫາຍສາບສູນໄປພ້ອມກັນກັບນາງນັ້ນຍັງຫາຍສາບສູນຢູ່